Pilar Corcuera Villacián

**Pilar Corcuera Villacián** (Miranda de Ebro, 1952) poeta, rapsoda eta formatzaile espainiarra da, eta bere bizitza literatura eta poesia zabaltzen eman du, batez ere emakumeen, belaunaldien arteko taldeen eta kolektibo zaurgarrien artean. 

## Biografia 
Miranda de Ebron jaio zen. Filologia Hispanikoan lizentziatu zen Euskal Herriko Unibertsitatean eta Araban garatu du bere lan ibilbidea, *Bizan Sarean* eta Ignacio Aldecoa Kultur Etxean lan eginez. Tailerrak eman ditu kultur-etxeetan, gizarte-etxeetan eta askatasunik gabeko pertsonekin. Hitza hartzea eta literatura-sorkuntzarako sarbidea demokratizatzea zen helburua.

2005. urteaz geroztik, Ángela Sernarekin batera, hilero Gasteizko Ignacio Aldecoa Kultur Etxean ospatzen den *Poesiarekin Hitzordua* zikloan kolaboratzen du. Proiektu honek poetak, musikariak eta artistak bildu ditu errezitaldiak eta omenaldiak uztartzen dituen diziplina arteko espazio batean. Corcuera , Ataviadas para el verso (Poesiarako jantziak) formatu eszenikoaren bultzatzaileetako bat izan da, eta bertan, emakume idazle klasikoak eta garaikideak birsortzen ditu, jantziekin eta dramatizazioarekin.

2005ean,  Ernestina de Champourcin omentzeko xedearekin, eta Angela Serna poetarekin batera, *Emakume Poeten Nazioarteko VIII*. Topaketa antolatu zuen, .

2006an Euskal Herriko Unibertsitateak, Galiziako Xuntak, Caja Vital Gizarte Ekintzak eta Centro de Estudos Galegos delakoak sustatutako *Pensando* nelas CDan parte hartu zuen.

2024an *Belaunaldiak hurbiltzen,* ikerketa zientifikoan parte zuen. Gasteizko Udalak eta Euskal Herriko Unibertsitateak belaunaldi arteko esperientzien aldeko apustua balioan jarri nahi zuen ekimena.

*Zeregin Taldea* kultur elkarteko lehendakaria da. Elkartea honen helburua emakume poeten nazioarteko topaketak eta literatura adin guztietara hurbiltzeko jarduerak bultzatzea da.

Poesia sarietako epaimahaikide izan da, “Ernestina de Champourcín”ena adibide modura eta baita  “Ignacio Aldecoa” bezalako kontakizunena ere.

## Obra 
Gao Lacho Rom” *Ijitoen* Elkarteak eta Arabako Foru Aldundiak 1995ean argitaratutako Vivencias gitanas kontakizunaren egilea da. Idazle gisa, 2010ean argitaratu zuen bere lehen poema liburua, *Las edades del agua,* bere amari eskainitako lana da eta bere haurtzaroari lotutako Miranda de Ebro hiriari buruzko aipamenak dituena. 2014an *Aterpe bat* lan kolektiboan parte hartu zuen. *30 idazle* *gerrako errefuxiatuen kanpaleku baten aurrean* (Gasteiz: Azterketa Juridiko eta Sozialen Fundazioa, 2014). 2023an, Alberto Infantek egindako Euskadi *Tinta* *en la medianoche* ( Tinta  gauerdian) poeten konpilazioan parte hartu zuen eta ediciones Vitrubiok argitaratu zuena .

## Sariak eta aitorpenak 
* 1995 Estío aldizkariaren ohorezko aipamena “Soliloquio” poema-liburuari.
* 1996 “Ciudad de Miranda” I. Deklamazio Saria.
* 2001 Bigarren Poesia Saria  “Altamira-Allende” elkartearena.
* 2006 Gasteizko Udalaren “Cuartiblanca y Palitroque” haurrentzako ipuinaren lehen saria.
* 2024 Omenaldia Kultur Etxean, Poesiarekin Hitzordua programaren baitan.
* 2025 Onda Cero Vitoriaren I. Emakume Arabarra Saria.

## Erreferentziak 
## Kanpo estekak 
* Poesiarekin hitzordua. Pilar Corcuerari omenaldia Ignacio Aldecoa Kultur Etxean, 2024ko urriaren 28an.